Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.

Nhangande Dzakadarikira (transition elements) imhando yenhangande dzine deze (shell/orbital) rezasi risina kuzara asi rimwe deze riri kumucheto rizere nema electron anokwanamo. Nhangande Dzakadarikira dzine nhamba dzeHatomu dzinoti: 21–29, 39–47, 57–79, uye 89–107. Saka zita rokuti Nhangande Dzakadarikira rinobva pakuti dendera remukati igasva asi dendera rekumuchete rizere. Nickel imhando yenhangande yakadarikira.

Rwavhi (Chameleon in English) imhuka yemusango inozivikanwa nekugona kushandura ruvara rwayo uye nokuva nerurimi runotambaunuka kunobata tupembenene nokukasira. kune marudzi erwaivhi anosvika 160 anowanikwa muAfrica, Madagascar, Spain, Portugal, Sri Lanka neSouth Asia. Rwavhi runowanikwa munzvimbo dzinodziya dzinosanganisira masango anonyaya mvura uye mugwenga.

Nhetembo iyi ivandudzo yenhetembo yakatogwa kubva mugwaro iri rakanyogwa naVaKahari apo vaive godobori uye mudzidzisi mukuru wezve mitauro yemarudzi emuAfurika pachikoro chikuru chedzidzo dzemberi-mberi cheYunivhesiti yeZimbabwe:

Gonyo (angle) iri izwi rapiwa rinoreva kushama kwakaita mukwava uri pakati pemitsetse miviri kana uso huviri. gonyo kana ichipimwa inopimwa nechiyero chinonzi dhigirii

Rivatika??? Mazwi okuti rivata kana jekese (ideo of Beginning together (many). Ngatiti pabasa jekese: let us begin the work together. Zvichida zita rokuti Ribatika rinotodzana nezwi rokuti rivata.

Kubvinina kana kudzinina (Percolate) izwi rinodudza chiro chinotendera mvura kana umwe mutuvi kuti uny'atire uchipinda mumhande yechiro ichi kudzamara mvura iyi yabuda kune rimwe divi. Kana ukachera gomba mujecha riri pamahombekombe erwizi mvura inobvinina ichipinda mugomba iri.

Chirevo chokuti yakawa nemusana chinotaura kana munhu asangana nechinhu chamurerukira kuita kana achifananidza nedzimwe nhambo dzaakamboita chinhu ichi. Chirevo ichi chinotaurwawo zvakare apo kuwana zviro zviri kutsvagwa kwareruka zvakanyanya tichifananidza nenguva dzakapfuura.

Rurimi (tongue in English) inhengo yemuviri iri mukanwa inobata mukati memukanwa imomo. Rurimi ndirwo runoravira kutapira kana kuvava kunoita chokudya. Rurimi zvakare ndirwo runobatsira pakududza mazwi kana tichitaura.

Shoko rokuti ruremekedzo (honor, esteem) rinoreva kubata mumwe munhu nenzira yekumukudza, kumuitira zvinoita kuti ave anoyemurwa nevamwe aine chiremera pamberi pevamwe.